Kodukakk jälgib meie tegemisi nii linnaparkides kui taluõuedes, piilub oma kodulävelt meie tubadesse, kuid jääb ise enamasti nähtamatuks. Rohkem tuntakse teda ilmselt  hääle järgi. Kuigi kodukakk on meie sage naaber (Eestis arvatakse neid pesitsevat 1000-2000 paari), ei tea me tema igapäevaelust kuigi palju. 2009. aasta jooksul püütakse kodukaku öisele eluviisile pisut päevavalgust heita.